रोल्पा नगरपालिका

रोल्पा नगरपालिका  नेपालको लुम्बिनी प्रदेशको रोल्पा जिल्लामा अवस्थित एक नगरपालिका हो। २७ फागुन २०७३ मा, नगरपालिका घोषणा गर्दा कोटगाउँ, जङ्कोट, धवाङ, ह्वामा, कोर्चावाङ (३,४ र ५), खुमेल, लिवाङ र जेदवाङ (१-६) गाविसहरू यसमा गाभिएका थिए। रोल्पा जिल्लाको सदुरमुकाम पनि यही नगरपालिका भित्र पर्दछ, रोल्पा नगरपालिकाको वडा नं. ४ मा जिल्ला प्रशासन कार्यालय रहेको छ।

 क्षेत्रफल 
रोल्पा नगरपालिकाको क्षेत्रफल २७०.४२ वर्ग किमी तथा १०४.४१ वर्ग माइल मा फैलिएको छ ।

जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या ३५,३७६ रहेको छ भने यहाँ ८,७४५ घरधुरी रहेका छन्। 

 पर्यटन 
रोल्पा जिल्लाको सदुरमुकामवाट करिव १२ कि.मी को दुरीमा भ्यू टावर रहेको छ, जसबाट उत्तरमा धवलागिरी हिमश्रङखला अन्तर्गतका धवलागिरी हिमाल अन्नपुर्ण हिमाल सिस्ने हिमालहरु लत्तरम्म सुतेको मनमोहक देखिन्छ । यहाँवाट मनमोहक दृश्यहरु अवलोकन गर्नको लागि लिबाङ र सुलिचौरबाट शनिबार दिन वा अन्य बिदाको दिनमा आन्तरिक पर्यटकको घुईचो लाग्ने गर्दछ । रोल्पा नगरपालिका अन्तर्गत गुरुङ्ग गाउँ होमस्टे, चुनारे भिर, माडिचौर र सुन्दर गाउँ बामरुक रहेका छन् ।

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, रोल्पा 

श्रेणी:रोल्पा जिल्लाका ठाउँहरू
श्रेणी:लुम्बिनी प्रदेशका नगरपालिकाहरू